text: ахмедияр дәуленұлы хұсайынов (8.5.1924, батыс қазақстан облысы бөкей ордасы ауданы орда ауылы 5.5.1986, орал қаласы) 2-дүниежүзілік соғысқа қатысушы, минометші, қатардағы жауынгер. қазақ. 1943 жылдан 4-украина майданы 51-армия 116-қорғаныс полкі 167-жеке батальон құрамында ұлы отан соғысына қатысқан. мелитополь қаласын (украина) азат етуде xұсайынов жаудың 40-қа жуық әскерін жойған. осы ұрыстарда көрсеткен ерлігі үшін ксро жоғарғы кеңесі төралқасының жарлығымен оған кеңес одағының батыры атағы берілді (1.11.1943). соғыстан кейін xұсайынов қазпи-ді (қазіргі қаз¥пу) бітірді. 1949- 72 жылы халық ағарту саласында жұмыс істеді. 1972 жылы батыс қазақстан облысы фурманов ауданы (кейіннен жалпақтал ауданы) атқару комитеті төрағасының орынбасары қызметін атқарды. орда атындағы мектепке хұсайыновтың есімі берілген. ленин, 1-дәрежелі отан соғысы ордендерімен, медальдармен марапатталған.